Varkvleis is gesond, geurig en ideaal vir die platsakdae in Januarie. Smul hierdie week saam aan ’n paar varkvleistreffers uit die nuwe someruitgawe van Boerekos.
Pak die tjops in ’n nie-metaalbak. Meng die bestanddele vir die marinade goed saam en giet oor die tjops. Marineer vir minstens 3 uur, maar verkieslik oornag.
Haal die tjops uit en vee die meeste marinade met ’n kwassie van die tjops af. Braai die vleis stadig oor matige kole en bestryk dit teen die einde van die braaityd met die marinade. Geur met sout terwyl jy braai.